paragraph_text: Comino (malteški: Kemmuna) je otok u Malteškom otočju u Sredozemnom moru. Ovaj otok dio je europske otočne države Malte, a nalazi se između Goza i otoka Malte, koji su najveći otoci u državi. mini|195px|lijevo|Policijska postaja Otok je nazvan po kuminu koji je rastao na otoku. Danas je ovaj otok sa samo četiri stalna stanovnika poznat po miru i izolaciji. Lokalnom stanovništvu i turistima na usluzi su jedan policajac i jedan svećenik, koji dolaze s obližnjeg Goza. Otok je ptičji rezervat i zaštićeno područje prirode. Upravno je dio općine Għajnsielem koja se nalazi na jugoistoku Goza.